# Eiropas Savienības C 167A/2019

| | ISSN 1977-0952 |
| --- | --- |
| Eiropas Savienības
  Oficiālais Vēstnesis | C 167A |
| | |
| Izdevums latviešu valodā | Informācija un paziņojumi | 62. gadagājums2019. gada 16. maijs |

ISSN 1977-0952

Eiropas Savienības

Oficiālais Vēstnesis

C 167A

Izdevums latviešu valodā

Informācija un paziņojumi

62. gadagājums2019. gada 16. maijs

---

| Saturs | Lappuse |
| --- | --- |
| | V   Atzinumi |
| | ADMINISTRATĪVAS PROCEDŪRAS |
| | Eiropas Centrālā banka |
| 2019/C 167 A/01 | Uzaicinājums ārējiem ekspertiem iesniegt pieteikumus iecelšanai Eiropas Centrālās bankas Administratīvās pārskatīšanas padomes locekļa amatā (Frankfurtē pie Mainas Vācijā) | 1 |

Saturs

Lappuse

V   Atzinumi

ADMINISTRATĪVAS PROCEDŪRAS

Eiropas Centrālā banka

2019/C 167 A/01

Uzaicinājums ārējiem ekspertiem iesniegt pieteikumus iecelšanai Eiropas Centrālās bankas Administratīvās pārskatīšanas padomes locekļa amatā (Frankfurtē pie Mainas Vācijā)

1

---

| LV | |
| --- | --- |

LV

---

V Atzinumi

ADMINISTRATĪVAS PROCEDŪRAS

Eiropas Centrālā banka

| 16.5.2019 | LV | Eiropas Savienības Oficiālais Vēstnesis | CA 167/1 |
| --- | --- | --- | --- |

16.5.2019

LV

Eiropas Savienības Oficiālais Vēstnesis

CA 167/1

---

Uzaicinājums ārējiem ekspertiem iesniegt pieteikumus iecelšanai Eiropas Centrālās bankas Administratīvās pārskatīšanas padomes locekļa amatā (Frankfurtē pie Mainas Vācijā)

(2019/C 167 A/01)

1.   Ievads

Ar Padomes Regulu (ES) Nr. 1024/2013 (1), pamatojoties uz Līguma par Eiropas Savienības darbību 127. panta 6. punktu, ir izveidots vienotais uzraudzības mehānisms (VUM). VUM veido Eiropas Centrālā banka (ECB) un to dalībvalstu nacionālās kompetentās iestādes, kuru valūta ir euro, ar iespēju izveidot ciešu sadarbību ar to dalībvalstu kompetentajām iestādēm, kuru valūta nav euro. ECB atbild par VUM darbību kopumā.

Saskaņā ar Regulas (ES) Nr. 1024/2013 24. panta 1. punktu ECB izveido Administratīvo pārskatīšanas padomi (tālāk – “Administratīvā padome”), lai tā veiktu to lēmumu iekšēju administratīvo pārskatīšanu, ko pieņēmusi ECB, īstenojot pilnvaras, kas tai piešķirtas ar Regulu (ES) Nr. 1024/2013, kad ir iesniegts pārskatīšanas pieprasījums. Pašlaik ir brīva Administratīvās padomes locekļa darba vieta.

Tāpēc ECB organizē šo uzaicinājumu iesniegt pieteikumus Administratīvās padomes locekļa iecelšanai saskaņā ar Eiropas Centrālās bankas Lēmuma ECB/2014/16 (2) 4. pantu.

2.   ECB un tās Administratīvā pārskatīšanas padome

Administratīvā padome ir neatņemama VUM sastāvdaļa. Jebkura fiziska vai juridiska persona Regulas (ES) Nr. 1024/2013 24. panta 1. punktā minētajos gadījumos ir tiesīga pieprasīt pārskatīt ECB lēmumu, kas pieņemts saskaņa ar šo regulu un kas ir adresēts šai personai vai tieši un individuāli skar šo personu, izņemot ECB Padomes lēmumus, kas pieņemti saskaņa ar šīs Regulas 24. panta 7. punktu.

3.   Administratīvās padomes sastāvs

Saskaņā ar Regulas (ES) Nr. 1024/2013 24. panta 2. punktu Administratīvās padomes sastāvā ir pieci locekļi un divi to aizstājēji ar labu reputāciju. Tai ir pietiekami resursi un kompetence, lai izvērtētu ECB pilnvaru īstenošanu saskaņa ar Regulu (ES) Nr. 1024/2013. Administratīvās padomes locekļus un divus aizstājējus ieceļ ECB uz piecu gadu termiņu, ko var pagarināt vienu reizi, un tie rīkojas neatkarīgi un sabiedrības interesēs.

Divi aizstājēji aizstāj Administratīvās padomes locekļus to īslaicīgas darba nespējas, nāves, atkāpšanās vai atcelšanas no amata gadījumā vai gadījumos, kad konkrētā pārskatīšanas pieprasījuma kontekstā pastāv pamatoti iemesli nopietnām bažām par interešu konflikta esamību, piem., ja Administratīvās padomes locekļa privātās intereses var ietekmēt vai šķietami ietekmēt viņu pienākumu neatkarīgu un objektīvu izpildi.

Administratīvās padomes locekļus un to aizstājējus izvirza ECB Valde pēc apspriešanās ar Uzraudzības valdi, bet amatā tos ieceļ ECB Padome. ECB Padome arī nosaka noteikums un nosacījumus Administratīvās padomes locekļu un to aizstājēju iecelšanai amatā.

4.   Administratīvās padomes locekļu un to aizstājēju kvalifikācija un pieredze

Saskaņā ar Regulas (ES) Nr. 1024/2013 24. panta 2. punktu Administratīvās padomes locekļus un aizstājējus izvēlas, pamatojoties uz to labu reputāciju un to spēju apliecināt atbilstīgas zināšanas un darba pieredzi, tostarp pieredzi uzraudzības jomā, banku vai citu finanšu pakalpojumu jomā. No atlases izslēdz ECB pašreizējo personālu, kā arī kompetento iestāžu vai citu valsts vai Savienības iestāžu, struktūru, biroju un aģentūru pašreizējo personālu, kas ir iesaistītas to uzdevumu veikšanā, kas piešķirti ECB ar Regulu (ES) Nr. 1024/2013. Administratīvās padomes locekļi un aizstājēji nedrīkst būt nodarbināti citur banku vai finanšu pakalpojumu sniegšanas jomā, lai nenonāktu interešu konflikta situācijā un lai neierobežotu to spēju pārskatīt lēmumus. Tiem jāatturas arī no darbībām, kas trešajām personām var radīt iespaidu par institucionālu interešu konfliktu. Tas ietver dalību citu Savienības iestāžu, organizāciju, biroju un aģentūru ārējās konsultatīvās vai administratīvās pārskatīšanas struktūrās. Tiem jābūt īsā laikā pieejamiem ECB lēmumu pārskatīšanas pieteikumu izskatīšanai.

Administratīvās padomes locekli iecels, iespēju ietvaros ievērojot atbilstošo dalībvalstu ģeogrāfisko līdzsvaru un dzimumu līdzsvaru.

Uz pieteikumiem attieksies salīdzinošā izvērtēšana, kuru veiks ECB. Jo īpaši tiks ņemti vērā šādi kritēriji:

a)
     
  Atlases kritēriji

Kandidātiem jābūt visām tālāk minētam spējām un zināšanām:

| — | ļoti labas zināšanas un izpratne par Savienības tiesību aktiem banku un citu finanšu pakalpojumu sniegšanas jomā, |
| --- | --- |

—

ļoti labas zināšanas un izpratne par Savienības tiesību aktiem banku un citu finanšu pakalpojumu sniegšanas jomā,

| — | ļoti labas zināšanas un izpratne par banku sektora darbību, |
| --- | --- |

—

ļoti labas zināšanas un izpratne par banku sektora darbību,

| — | ļoti labas zināšanas un izpratne par uzraudzības procedūrām un tiesu praksi uzraudzības pārsūdzības procedūru kontekstā. |
| --- | --- |

—

ļoti labas zināšanas un izpratne par uzraudzības procedūrām un tiesu praksi uzraudzības pārsūdzības procedūru kontekstā.

Papildus, tālāk minētās spējas un zināšanas tiks uzskatītas par kandidāta priekšrocībām:

| — | darba pieredze banku sektorā uzraudzības jomā vai pieredze juridiskajā darbā saistība ar uzraudzību, |
| --- | --- |

—

darba pieredze banku sektorā uzraudzības jomā vai pieredze juridiskajā darbā saistība ar uzraudzību,

| — | detalizēta izpratne par Savienības institūcijām un par Savienības lēmumu pieņemšanas procedūrām, kā arī citiem Eiropas un starptautiskiem procesiem saistība ar ECB darbību un jo īpaši saistība ar VUM, |
| --- | --- |

—

detalizēta izpratne par Savienības institūcijām un par Savienības lēmumu pieņemšanas procedūrām, kā arī citiem Eiropas un starptautiskiem procesiem saistība ar ECB darbību un jo īpaši saistība ar VUM,

| — | detalizēta izpratne par ECB un jo īpaši par VUM uzdevumiem un funkcijām. |
| --- | --- |

—

detalizēta izpratne par ECB un jo īpaši par VUM uzdevumiem un funkcijām.

b)
     
  Atbilstības kritēriji

Kandidātiem jāatbilst visiem tālāk minētiem atbilstības kritērijiem (tiem jābūt izpildītiem pieteikumu iesniegšanas beigu datumā). Kandidātam jābūt:

| — | Savienības dalībvalsts pilntiesīgam pilsonim, |
| --- | --- |

—

Savienības dalībvalsts pilntiesīgam pilsonim,

| — | augstāka līmeņa angļu valodas zināšanām un spējai apliecināt rakstības un prezentācijas iemaņas, |
| --- | --- |

—

augstāka līmeņa angļu valodas zināšanām un spējai apliecināt rakstības un prezentācijas iemaņas,

| — | labām vismaz vienas citas Savienības dalībvalsts valodas zināšanām. |
| --- | --- |

—

labām vismaz vienas citas Savienības dalībvalsts valodas zināšanām.

Par priekšrocību tiks uzskatītas citas Savienības dalībvalsts valodas zināšanas, kas ir augstākā vai labā līmenī.

Turklāt kandidāti nedrīkst būt pašreizējie ECB Uzraudzības valdes locekļi, un viņi nedrīkst būt ieņēmuši šādu amatu vismaz vienu gadu pirms pieteikumu iesniegšanas termiņa beigām.

5.   Atlīdzība

Sekmīgais kandidāts saņems atlīdzību, kas atbilst tam uzticētajiem uzdevumiem.

6.   Iecelšana amatā

Atlases procedūra tiks veikta saskaņā ar Regulu (ES) Nr. 1024/2013 un ar Administratīvās padomes darbības noteikumiem. Administratīvās padomes locekļa ECB Padome iecels amatā personīgi, un tādēļ tas nedrīkst deleģēt savas pilnvaras citam loceklim vai trešajai personai.

7.   Rezerves saraksts

Atlases komiteja var piemērotus kandidātus iekļaut rezerves sarakstā, no kura nākotnē kandidātus var iecelt līdzīgos amatos. Šādos gadījumos kandidāti tiks attiecīgi informēti. Rezerves saraksts būs spēkā piecus gadus no Administratīvās padomes locekļa iecelšanas amatā, un to var izmantot, lai ieceltu locekli vai locekļa aizstājēju vakances rašanās gadījumā.

8.   Neatkarība un saistību un interešu deklarācijas

Administratīvās padomes locekļa rīkojas neatkarīgi un sabiedrības interesēs. Šajā nolūkā tie iesniedz saistību deklarāciju un publisku deklarāciju par jebkādām tiešām vai netiešām interesēm, kuras varētu uzskatīt par tādām, kas ietekmē to neatkarību, vai par šādu interešu neesamību. Viņiem jāapliecina arī, ka tie ievēro konfidencialitātes noteikumus.

9.   Privātuma apliecinājums

ECB apstrādā visu kandidātu personas datus saskaņa ar Eiropas Parlamenta un Padomes Regulu (ES) 2018/1725 (3). Tas jo īpaši attiecas uz šādu datu konfidencialitātes un drošuma ievērošanu. ECB Juridiskā dienesta ģenerāldirektors ir personas datu apstrādes kontrolieris saistībā ar ECB piedalīšanos atlases procedūrā, kas notiek saskaņā ar šo uzaicinājumu iesniegt pieteikumus. Datu apstrādes mērķis ir organizēt Administratīvās padomes locekļa atlasi un iecelšanu amatā. Visu personas datu apstrāde notiek vienīgi šim mērķim.

Kandidātu personas datu saņēmēji ir atlases komisijas locekļi, ECB Valde, ECB Uzraudzības valde un ECB Padomes locekļi.

ECB drīkst glabāt sekmīgo kandidātu datus piecus gadus pēc to pilnvaru termiņa beigām. Nesekmīgo kandidātu datus glabā divus gadus pēc atlases procedūras beigām. Strīda gadījumā iepriekš minētais datu glabāšanas termiņš tiek pagarināts par diviem gadiem pēc visu procesuālo darbību beigām.

Kandidātiem ir tiesības piekļūt saviem datiem un atjaunināt vai labot savus identifikācijas datus. Tomēr pēc pieteikumu iesniegšanas termiņa beigām tos datus, kas attiecas uz atbilstību atbilstības kritērijiem un atlases kritērijiem, nevar atjaunināt vai labot, lai nodrošinātu vienlīdzīgas pieejas un diskriminācijas aizlieguma principu un to, ka atlases procedūra ir stabila, pārredzama un taisnīga attiecība uz visiem kandidātiem.

Kandidāti ir tiesīgi piekļūt sava novērtējuma datiem visas procedūras gaitā. Lai nodrošinātu Atlases komitejas, ECB Valdes, ECB Uzraudzības valdes un ECB Padomes apspriešanās un pieņemto lēmumu konfidencialitāti un lai aizsargātu citu kandidātu tiesības un brīvības, kandidātu piekļuves tiesības ir ierobežotas ar piekļuvi vienīgi kandidāta paša iesniegumam un novērtējumam, kas uz to attiecas.

Kandidātiem ir tiesības jebkurā laikā vērsties pie Eiropas Datu aizsardzības uzrauga.

Administratīvās padomes locekļa vārdu pēc tā iecelšanas amatā saskaņā ar šo procedūru publicē ECB tīmekļa vietnē.

10.   Pieteikšanās procedūra

Lai pieteikumi būtu derīgi, tie jāiesniedz, ievērojot turpmāk tekstā izklāstīto procedūru, un tiem jāsastāv no:

| — | aizpildīta pieteikuma veidlapa, kas pieejama: http://www.ecb.europa.eu, |
| --- | --- |

—

aizpildīta pieteikuma veidlapa, kas pieejama: http://www.ecb.europa.eu,

| — | aktuāls Curriculum Vitae (kas atbilst (ieteicams) Eiropas CV paraugam, kuru var lejupielādēt no tās pašas interneta lapas). |
| --- | --- |

—

aktuāls Curriculum Vitae (kas atbilst (ieteicams) Eiropas CV paraugam, kuru var lejupielādēt no tās pašas interneta lapas).

Pieteikumus iesniedz ne vēlāk kā 21 kalendārās dienas laikā pēc šā uzaicinājuma iesniegt pieteikumus publicēšanas Eiropas Savienības Oficiālajā Vēstnesī. Pieteikumus var iesniegt ar ierakstītu vēstuli vai kurjerpastu, pasta zīmogam vai datumam uz kurjerpasta izsniegtā paziņojuma apliecinot atbilstību iepriekš minētajam iesniegšanas termiņam. Tomēr ECB neizskatīs pieteikumus, kas sasniedz ECB 10 kalendārās dienas pēc iepriekš minētā termiņa beigām. Pieteikumus nosūta uz šādu adresi:

| European Central Bank |
| --- |
| Director General Legal Services |
| 60640 Frankfurt am Main |
| GERMANY |

European Central Bank

Director General Legal Services

60640 Frankfurt am Main

GERMANY

Pieteikumam jābūt kandidāta parakstītam.

Pieteikumi, kas iesniegti pēc iepriekš tekstā minētā termiņa beigām vai kas iesniegti, izmantojot citus līdzekļus (piem., faksu), netiks izskatīti. Netiks izskatīti neskaidri vai nepabeigti pieteikumi. Lai veicinātu atlases procedūras norisi, komunikācija ar kandidātiem attiecībā uz šo uzaicinājumu notiks angļu valodā.

Kandidāti rakstiski informē ECB par izmaiņām attiecībā uz sevi vai savu adresi, nodrošinot pieteikumu aktualitāti.

Visus kandidātus, kas atsaukušies uz šo uzaicinājumu iesniegt pieteikumus, informēs par atlases un amatā iecelšanas procedūras iznākumu.

---

(1)  Padomes Regula (ES) Nr. 1024/2013 (2013. gada 15. oktobris), ar ko Eiropas Centrālajai bankai uztic īpašus uzdevumus saistībā ar politikas nostādnēm, kas attiecas uz kredītiestāžu prudenciālo uzraudzību (OV L 287, 29.10.2013., 63. lpp.).

(2)  Eiropas Centrālās bankas Lēmums ECB/2014/16 (2014. gada 14. aprīlis) par Administratīvās pārskatīšanas padomes izveidi un tās darbības noteikumiem (OV L 175, 14.6.2014., 47. lpp).

(3)  Eiropas Parlamenta un Padomes Regula (ES) 2018/1725 (2018. gada 23. oktobris) par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK (OV L 295, 21.11.2018., 39. lpp.).

---